Vermeende plaasaanvallers in Winburg gefnuik | Maroela Media
Kapt. Malebo Khosana, woordvoerder van die polisie, het gesê kapt. Nineveh Landman is omstreeks 16:30 deur die plaaseienaar gekontak. Hy het twee verdagte motors aangemeld van persone wat glo skape wou koop. Hulle het uiteindelik die plaas verlaat.
"Kapt. Landman en ao Modipa het vinnig reageer en het met 'n stop-en-deursoek-operasie in die gebied begin. Twee motors, met Gauteng en Vrystaatse nommerplate, is op die N5 voorgekeer. Vier persone het in elk van die voertuie gery."
Khosana sê die voertuie en passasiers is deursoek en polisiebeamptes het beslag gelê op 'n ongelisensieerde vuurwapen wat in een van die motors, 'n Toyota Camry, versteek was. In die tweede motor, 'n Volkswagen Polo, het beamptes beslag gelê op 'n handskoen, klapmus en skerpgemaakte voorwerp.
"Agt mans is in hegtenis geneem en word aangehou op aanklag van die besit van 'n ongelisensieerde vuurwapen en sameswering om 'n misdaad te pleeg. Vier van die persone is onwettige immigrante."
Landman het gesê die persone het aangevoer hulle wil skape koop op Witval-plaas in die Winburg-distrik. Die eienaar was nie daar nie, maar 'n skaapwagter het sy werkgewer in kennis gestel wat daarna die polisie ontbied het.
Die verdagtes, tussen 25 en 40 jaar oud, sal binnekort in die Winburg-landdroshof verskyn.
Mag ons vorentoe meer sulke goeie nuus lees! Wakker wees en voorkomende optrede moet die wagwoord wees! Lekker om ook te lees dat ñ werker en die SAPD deel was van die positiewe storie!
Dit is voorwaar goeie nuus. Wys daar is nog goeie polisie in diens en baie meer betroubare en gewaardeerde werkers op plase. Dit wil voorkom asof 99% van plaas aanvalle deur onwettige immigrante gedoen word. Hulle is mos n beskermde spesie en as iemand iets se wird die zenofobiese kaart gespeel
Deporteer hulle en verklaar hulle as 'persona non grata' maar eers na 'n tydperk van dwangarbeid in aanhouding. Ja, dis reg, dwangarbeid. Bandiet in 'n chaingang. Wreed? Nee. Mense regte? Watse menseregte kan hulle eis? Hulle is hier, onwettig, dus ongenooid. Net met een doel: misdaad loopbaan. Te bang om dit in sy eie land te waag, maar hier in sonnige SA is dit mos Sondag roomys dag in die tronk. As jy ooit gevonnis word. As ons dan nie die doodstraf kan herinstel vir halsmisdrywe nie, bring dan die 'bandit will fix this' stelsel terug. Laat die wetters werk… Lees meer »
Baie geluk aan die kaptein wat vining opgetree het. As daar maar net meer polisiemanne is wat met sulke toeweiding hul werk verrig. Die skurke sal borgtog kry en maar net weer op n ander plek toeslaan.